per

per Blai Melgar / Guillem RS / Alba Francín

per Blai Melgar / Guillem RS / Alba Francín divendres, 21 de desembre 2018 - 10:23h | Actualitzat a 22/12/2018 08:17h

| CatalunyaDiari.cat





Jornada molt complicada a Catalunya per les protestes emmarcades en el Consell de Ministres que se celebra avui a Barcelona. Les vies més importants del país, com l'AP-7, la C-32 i l'A-2 presenten talls i complicacions d'allò més evidents; i, en aquest mateix context, els Mossos han dut a terme diverses actuacions a la ciutat comtal per frenar els aldarulls.

Tant és així, que el cos policial català ha informat a les nou del matí d'una detenció que ha tingut lloc a Via Laietana, i segons apunten les primeres informacions, el detingut portava material incendiari. A més, el cos de seguretat ha carregat en diverses ocasions contra els manifestants, causant escenes de màxima tensió.

Hores després, al punt de les 12.00 hores del migdia, els agents del cos han efectuat tres detencions més a la zona de Drassanes. Al voltant de les 14.00 hores, els detinguts s'han incrementat fins a deu, dels quals set a Drassanes, un a la Via Laietana i dos més a l'Ampolla, a les Terres de l'Ebre.

En aquests moments, les úniques vies que presenten talls són l'N-II antiga, a l'altura de Sant Julià de Ramís, i l'AP-7, a l'altura de l'Ampolla.

ATENCIÓ: T'informem gratis al teu mòbil de totes les incidències a carreteres i trens catalans del 21-D al moment. Clica aquí!

El SEM ha atès una seixantena de persones

Tal com ha pogut saber Catalunya Diari, el Sistema d'Emergències Mèdiques ha atès un total de 62 persones, de les quals 57 d'elles han sigut per contusions i vuit han estat traslladats a centres mèdics, sense cap cas greu, tot i que un manifestant ha patit un còlic nefrític. D'altra banda, els Mossos d'Esquadra afirmen que 35 agents han resultat ferits, a més, quatre policies nacionals han patit un quadre de gastroenteritis i 28 s'han vist afectats en els aldarulls.

17:00h Balanç de situació del dispositiu #21D: 12 detinguts (10 a Barcelona i 2 a l'Ampolla) pic.twitter.com/QVLQur16hq — Mossos (@mossos) 21 de diciembre de 2018

A hores d'ara, el #SEM ha atès a 62 persones en el marc del dispositiu del #21D (57 d'elles per contusions). Tot i que s'han realitzat 8 trasllats, cap d'ells revesteix gravetat. 35 dels atesos són @mossos — SEM. Generalitat (@semgencat) 21 de diciembre de 2018

| cedida

El president Pedro Sánchez va arribar ahir a la ciutat de Barcelona per celebrar aquest divendres el Consell de Ministres a la Casa Llotja de Mar. Abans però, el cap de l'executiu espanyol s'ha reunit amb Quim Torra al Palau de Pedralbes, al mateix temps que el vicepresident Pere Aragonès ha mantingut també una trobada amb la seva homòloga, la socialista Carmen Calvo.

La data escollida per celebrar la reunió de ministres ha provocat certa polèmica, ja que justament aquest divendres es compleix un any des de les eleccions convocades per Mariano Rajoy, després de l'aplicació de l'article 155, i la destitució del Govern de Carles Puigdemont. Davant d'això, cal dir que l'independentisme ha llançat una crida a la mobilització arreu del país, amb els CDRs i els possibles talls de carreteres com a protagonistes indiscutibles.